
PARLAMENTUL ROMÂNIEI
CAMERA DEPUTAȚILOR 
	Comisia pentru administrație publică și amenajarea teritoriului

București, 8.02.2022

	Comisia pentru sănătate  și familie

București, 8.02.2022                                          

Nr.4c-10/229                                    



Către
BIROUL PERMANENT
al CAMEREI DEPUTAȚILOR
Vă înaintăm, alăturat, raportul comun suplimentar asupra proiectului de Lege pentru aprobarea Ordonanţei de urgenţă a Guvernului nr.78/2020 privind acordarea de către Ministerul Sănătăţii, prin direcţiile de sănătate publică judeţene şi a municipiului Bucureşti, autorităţilor publice locale a necesarului de măşti de protecţie pentru familiile şi persoanele defavorizate de pe raza unităţilor administrativ teritoriale, precum şi pentru suplimentarea bugetului Ministerului Sănătăţii, din Fondul de rezervă bugetară aflat la dispoziţia Guvernului, prevăzut în bugetul de stat pe anul 2020, retrimis de plenul Camerei Deputaților Comisiei pentru administraţie publică şi amenajarea teritoriului și Comisiei pentru sănătate și familie, în vederea examinării și depunerii unui nou raport comun, cu adresa nr.Plx.366 din 7 aprilie 2021.             
	VICEPREŞEDINTE
	PREŞEDINTE

	Bogdan-Andrei TOADER
	Dr. Nelu TĂTARU

rAPORT COMUN SUPLIMENTAR
asupra proiectului de Lege pentru aprobarea Ordonanţei de urgenţă a Guvernului nr.78/2020 privind acordarea de către Ministerul Sănătăţii, prin direcţiile de sănătate publică judeţene şi a municipiului Bucureşti, autorităţilor publice locale a necesarului de măşti de protecţie pentru familiile şi persoanele defavorizate de pe raza unităţilor administrativ teritoriale, precum şi pentru suplimentarea bugetului Ministerului Sănătăţii, din Fondul de rezervă bugetară aflat la dispoziţia Guvernului, prevăzut în bugetul de stat pe anul 2020
În conformitate cu prevederile art.94 și 115 alin.(3) din Regulamentului Camerei Deputaţilor, republicat, cu modificările și completările ulterioare,Comisia pentru administraţie publică şi amenajarea teritoriului și Comisia pentru sănătate și familie au fost sesizate spre dezbatere în fond, în procedură de urgență, cu proiectul de Lege pentru aprobarea Ordonanţei de urgenţă a Guvernului nr.78/2020 privind acordarea de către Ministerul Sănătăţii, prin direcţiile de sănătate publică judeţene şi a municipiului Bucureşti, autorităţilor publice locale a necesarului de măşti de protecţie pentru familiile şi persoanele defavorizate de pe raza unităţilor administrativ teritoriale, precum şi pentru suplimentarea bugetului Ministerului Sănătăţii, din Fondul de rezervă bugetară aflat la dispoziţia Guvernului, prevăzut în bugetul de stat pe anul 2020, trimis cu adresa nr. Plx. 366 din 7 aprilie 2021.
Senatul, în calitate de primă Cameră sesizată, a adoptat  proiectul de lege în şedinţa din 10 iunie 2020 cu respectarea prevederilor art.76 alin.(2) din Constituția României, republicată.


În conformitate cu prevederile art.75 din Constituția României, republicată, și ale art.92 alin.(9) din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.


 La întocmirea prezentului raport comun suplimentar, Comisia pentru administraţie publică şi amenajarea teritoriului și Comisia pentru sănătate și familie au avut în vedere:
· avizul favorabil al Consiliului Legislativ cu observații și propuneri (nr.489/22.05.2020);

· avizul favorabil al Comisiei pentru egalitatea de șanse pentru femei și bărbați (nr.4c-20/315/16.06.2020);
· avizul favorabil al Comisiei pentru drepturile omului, culte și problemele minorităților naționale(nr.4c-6/333/16.06.2020);

·   avizul favorabil al Comisiei pentru muncă și protecție socială (nr.4c-9/463/30.06.2020)

·   punctul de vedere favorabil al Guvernului transmis prin adresa nr. 3990 din 12 aprilie 2021
           Proiectul de Lege are ca obiect de reglementare punerea la dispoziţia autorităţilor administraţiei publice locale a necesarului de măşti de protecţie pentru familiile şi persoanele defavorizate de pe raza unităţilor administrativ-teritoriale, precum şi suplimentarea bugetului Ministerului Sănătăţii din Fondul de rezervă bugetară aflat la dispoziţia Guvernului, prevăzut în bugetul de stat pe anul 2020, cu suma de 230.000 mii lei pentru achiziţia de măşti de protecţie.Urgența reglementării este determinată de faptul că, potrivit preambulului, neluarea unor măsuri urgente, cu caracter excepțional, pentru limitarea infectării cu COVID 19 în rândul populației defavorizate, ar avea un impact deosebit de grav, în principal, asupra dreptului la viață, și, în subsidiar, asupra dreptului la sănătate al persoanelor.
În data de 16 martie 2021, Comisia pentru administraţie publică şi amenajarea teritoriului și Comisia pentru sănătate și familie au transmis plenului Camerei Deputaților un raport comun de adoptare a proiectului de Lege pentru aprobarea Ordonanţei de urgenţă a Guvernului nr.78/2020 privind acordarea de către Ministerul Sănătăţii, prin direcţiile de sănătate publică judeţene şi a municipiului Bucureşti, autorităţilor publice locale a necesarului de măşti de protecţie pentru familiile şi persoanele defavorizate de pe raza unităţilor administrativ teritoriale, precum şi pentru suplimentarea bugetului Ministerului Sănătăţii, din Fondul de rezervă bugetară aflat la dispoziţia Guvernului, prevăzut în bugetul de stat pe anul 2020.
În conformitate cu prevederile art.70 din Regulamentul Camerei Deputaților, republicat, cu modificările și completările ulterioare, în ședința din 7 aprilie 2021 plenul Camerei Deputaților a hotărât retrimiterea acestui proiect de lege celor două comisii sesizate în fond în vederea reexaminării și depunerii unui nou raport comun. 

În conformitate cu prevederile art.62 și art.64 din Regulamentul Camerei Deputaţilor, republicat, cu modificările și completările ulterioare, membrii celor două comisii sesizate în fond  au examinat proiectul de lege în ședințe separate.

Membrii Comisiei pentru administrație publică și amenajarea teritoriului  au examinat proiectul de lege în ședința din data de 27 aprilie 2021. La lucrările Comisiei pentru administraţie publică şi amenajarea teritoriului au fost prezenți  deputaţi conform listei de prezență. În conformitate cu prevederile art.56 din Regulamentul Camerei Deputaţilor, republicat, cu modificările şi completările ulterioare, la dezbaterile din cadrul ședinței Comisiei pentru administrație publică și amenajarea teritoriului din data de 27 aprilie 2021 a participat în  calitate de invitat domnul Vass Levente-Secretar de stat în cadrul Ministerului Sănătății.
 În urma dezbaterilor şi a opiniilor exprimate, membrii Comisiei pentru administrație publică și amenajarea teritoriului au hotărât cu unanimitate de voturi întocmirea unui raport preliminar suplimentar de adoptare a proiectului de Lege pentru aprobarea Ordonanţei de urgenţă a Guvernului nr.78/2020 privind acordarea de către Ministerul Sănătăţii, prin direcţiile de sănătate publică judeţene şi a municipiului Bucureşti, autorităţilor publice locale a necesarului de măşti de protecţie pentru familiile şi persoanele defavorizate de pe raza unităţilor administrativ teritoriale, precum şi pentru suplimentarea bugetului Ministerului Sănătăţii, din Fondul de rezervă bugetară aflat la dispoziţia Guvernului, prevăzut în bugetul de stat pe anul 2020 cu amendamentele admise prevăzute în Anexa atașată raportului preliminar suplimentar.
Comisia pentru sănătate și familie  a examinat proiectul de lege în ședința din 14 decembrie 2021. La lucrările Comisiei pentru sănătate și familie au fost prezenți  deputaţi conform listei de prezență. În urma dezbaterilor şi a opiniilor exprimate, membrii Comisiei pentru sănătate și familie au hotărât cu unanimitate de voturi întocmirea unui raport preliminar de adoptare a proiectului de Lege pentru aprobarea Ordonanţei de urgenţă a Guvernului nr.78/2020 privind acordarea de către Ministerul Sănătăţii, prin direcţiile de sănătate publică judeţene şi a municipiului Bucureşti, autorităţilor publice locale a necesarului de măşti de protecţie pentru familiile şi persoanele defavorizate de pe raza unităţilor administrativ teritoriale, precum şi pentru suplimentarea bugetului Ministerului Sănătăţii, din Fondul de rezervă bugetară aflat la dispoziţia Guvernului, prevăzut în bugetul de stat pe anul 2020, în forma adoptată de Senat.

Comisia pentru administraţie publică şi amenajarea teritoriului a redezbătut proiectul de lege în ședința desfășurată în sistem mixt (fizic și online) în data de 8 februarie 2022. La lucrările Comisiei pentru administraţie publică şi amenajarea teritoriului au fost prezenţi deputaţi conform listei de prezenţă. În urma reexaminării proiectului de lege şi a opiniilor exprimate, membrii Comisiei pentru administrație publică și amenajarea teritoriului au hotărât cu unanimitate de voturi întocmirea unui raport comun suplimentar de adoptare a proiectului de Lege pentru aprobarea Ordonanţei de urgenţă a Guvernului nr.78/2020 privind acordarea de către Ministerul Sănătăţii, prin direcţiile de sănătate publică judeţene şi a municipiului Bucureşti, autorităţilor publice locale a necesarului de măşti de protecţie pentru familiile şi persoanele defavorizate de pe raza unităţilor administrativ teritoriale, precum şi pentru suplimentarea bugetului Ministerului Sănătăţii, din Fondul de rezervă bugetară aflat la dispoziţia Guvernului, prevăzut în bugetul de stat pe anul 2020,  în forma adoptată de Senat.
Comisia  pentru administraţie publică şi amenajarea teritoriului și Comisia pentru sănătate și familie au hotărât cu unanimitate de voturi să propună plenului Camerei Deputaților adoptarea proiectului de Lege pentru aprobarea Ordonanţei de urgenţă a Guvernului nr.78/2020 privind acordarea de către Ministerul Sănătăţii, prin direcţiile de sănătate publică judeţene şi a municipiului Bucureşti, autorităţilor publice locale a necesarului de măşti de protecţie pentru familiile şi persoanele defavorizate de pe raza unităţilor administrativ teritoriale, precum şi pentru suplimentarea bugetului Ministerului Sănătăţii, din Fondul de rezervă bugetară aflat la dispoziţia Guvernului, prevăzut în bugetul de stat pe anul 2020  în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.

